NRK Dagsrevyen og TV 2 Nyhetene klokken 21 er allmennkringkasternes viktigste nyhetssendinger. Innholdet i en ny studie gjennomført av Høyskolen i Oslo, viser at de to kanalene er blitt mer lik hverandre.
Det er krimstoffet som får mest dekning. Ingen av kanalene satser særlig på klima.
– Klimastoffet tar minst av tiden, med 2,0 prosent i TV 2 og bare 1,3 prosent i NRK. Dette er oppsiktsvekkende lavt. Man kunne vel si at dette burde være en viktig del av det såkalte samfunnsoppdraget, sier Kristin Skare Orgeret, professor i medievitenskap ved Høyskolen i Oslo og Akershus, som har gjennomført årets undersøkelse i samarbeid med tre av skolens masterelever.